  Туспуктэм: Григорий Фомин Майя Бывальцева Россиысь Быръёнъёсъя шор ӧри 2024-тӥ арын кунлы азьмуртэз быръёнъёсы кандидатэн ньыль адямиез гожтӥзы ни. Со сярысь ӧрилэн «ВКонтакте» мерлыко вотэсысь огиназ ивортӥзы. 29-тӥ толшоре Владимир Путинэз пусйизы. Азьвыл со Быръёнъёсъя шор ӧрие дурбасьтӥсьёслэсь 315 сюрс кинюртэмъёссэс вайиз. 9-тӥ толшоре Росси азьмуртлэн интыужез понна кандидатэз сямен Николай Харитоновез пусйизы. Сое партия (КПРФ) ӵектӥз, соин ик кинюртэмъёс люкано ӧз луы. 5-тӥ тулыспалэ Быръёнъёсъя шор ӧри ЛДПР-лэсь кандиадтсэ Леонид Слуцкиез но «Новые люди» партилэсь ӵектэм муртсэ Владислав Даванковез пусйиз. Соос озьы ик кинюртэмъёс люканлэсь мозмытэмын вал. Тодэ вайытом, азьмуртэз быръёнъёсын куара сётон куинь нунал мыноз – 2024-тӥ арын 15-тӥ, 16-тӥ но 17-тӥ южтолэзе. Тегъёс: Россия Россилэназьмуртэз быръёнъёс Удмуртия  